Mjechki nahlenc

Mjechki nahlenc (Oxalis corniculata) je rostlina ze swójby nahlencowych rostlinow (Oxalidaceae). 

 Wopis 
Mjechki nahlenc je jednolětna rostlina abo trajne zelo, kotrež docpěwa wysokosć wot 10 hač 50 cm. Rostlina je často čerwjenojće přeběžena.

Ležace, na sukach korjenjace stołpiki njesu třiličbne, schódne łopjena.

Kćěje wot junija hač septembra. Žołte kćenja docpěwaja wulkosć wot 0,5 hač 1,2 cm.

Płód docpěwa dołhosć wot 1,2 hač 2,5 cm a je přilěhawje kosmaty.

 Stejnišćo 
Rosće w zahrodach, na pućach, w kwětkowcach, sadźenskich čworach, plestrowych fugach a na pohrjebnišćach. Preferuje wutkate, zwjetša małowapnate pódy.  

 Rozšěrjenje 
Družina pochadźa originalnje z južneje Europy a bu na spočatku 19. lětstotka jako pyšnu rostlinu zawjedźena. Dźensa wustupuje w ćopłych krajinach swětodaloko.

 Noty 

 Žórła 
 Spohn, Aichele, Golte-Bechtle, Spohn: Was blüht denn da? Kosmos Naturführer (2008), ISBN 978-3-440-11379-0, strona 284 
 Brankačk, Jurij: Wobrazowy słownik hornjoserbskich rostlinskich mjenow na CD ROM. Rěčny centrum WITAJ, wudaće za serbske šule. Budyšin 2005. 
 Kubát, K. (Hlavní editor): Klíč ke květeně České republiky. Academia, Praha (2002)
 Lajnert, Jan: Rostlinske mjena. Serbske. Němske. Łaćanske. Rjadowane po přirodnym systemje. Volk und Wissen Volkseigener Verlag Berlin (1954)
 Rězak, Filip: Němsko-serbski wšowědny słownik hornjołužiskeje rěče. Donnerhak, Budyšin (1920)

Kategorija:Nahlencowe rostliny